  Анжелика Тихонова корреспондент 24-тӥ куарусёнэ Пичи Пургаысь ёрос лыдӟетъюртын Удмуртиысь калык артистэн Александр Баймурзинэн пумиськон ортчиз. Со сярысь ивортодэтъя «Удмуртия» агентстволэн корреспондентэзлы ужъюртлэн кивалтӥсез Людмила Шумилова вераз. Пумиськон Пичи Пурга ёросысь Аксакшур гуртын вордӥськем Александр Баймурзинлэн 60 арес тырмонэзлы сӥземын вал но ёрос лыдӟетъюртлэн «Дуно куно» ӵектосэз улсын ортчиз. Калык артистэн ӵош Пичи Пургае ёросысь потэм эшъёсыз, Йӧскалык театрысь артистъёс Екатерина Яковлева но Вадим Дмитриев вуылӥзы. Улосчизэс ӟечкыланы тӧроенызы Эльвира Тихоноваен ӵош Аксакшурысь гуртоосыз лыктӥзы. Озьы ик Миндерысь, Пичи Пургаысь творчествоеныз тунсыкъяськисьёс люкаськизы. Туж сыӵе шуныт ӝыт ортчиз. Кырӟанъёсын, постановкаосын. Библиотекаын ортче бере, со милям концерт гинэ ӧвӧл, со творческой пумиськон, со вераськон. Юанъёсын, книга ласянь но Людмила Шумилова, Пичи Пургаысь ёрос лыдӟетъюртэн кивалтӥсьАлександр Баймурзин Семён Самсоновлэн книгаосыз вылын будӥз шуыса вераз. Озьы ик Пётр Блиновлэсь «Улэм потэ» книгазэ пусйиз но со книга сое лэсьтӥз, сюлмаз пыӵаз шуыса пусйиз. Калык артист верамъя, со Валерий агаеныз Демис Руссослэсь «Ушёл от нас последний день» тодмо кырӟанзэ удмурт кылэ берыктӥз. Тросэз понна со паймымон ивор луиз.  Со кырӟанэз мон быдэс улонме тодӥсько вал. Со Демис Руссослэн тодмо кырӟанэз. Со ӟуч кылэ берыктэмын вал. Нош собере куке но со кылдӥз удмурт кылын. Ми сое сыӵе шумпотыса кырӟаськом вал. Милям Курегын кырӟась адямиос ук. Нош мон тани толон гинэ тодӥ, со соослэн берыктэмзы шуыса Людмила Шумилова, Пичи Пургаысь ёрос лыдӟетъюртлэн кивалтӥсезЁрос лыдӟетъюртын, Александр Баймурзинлы сӥзьыса, «Уг тод сюлэм буйгатсконэз…» туспуктэмъёсын адӟытон радъязы. Со толэзь ӵоже ужалоз. Котькуд мылкыд карись калык артистлэн сцена вылын ужъёсыныз тодматскыны быгатоз. Тегъёс: Мерлык Лулчеберет Удмуртия ПичиПурга лыдетъюрт  